ત્યાર બાદ ચૌદમી સદીનાં મધ્યમાં અહીની સ્થાનિક જાતિ તૈમુરીંદ દ્રારા આ પ્રદેશ પર કબજો કરવામાં આવ્યો અને ઉઝબેકીસ્તાનને મોંગોલ લોકોની ચુંગાલમાંથી મુકત કર્યાં હતાં.આ સમય દરમિયાન મુળ બેકટ્રીયન ગ્રીક પ્રજા,પછી નવમી સદીમાં આવેલા આરબો અને બારમી સદીમાં આવેલાં મોંગોલ પ્રજાનાં મિશ્રણ થતાં રહ્યાં મુળ બેકટ્રીયન ગોરી પ્રજાનાં વંશમાં આરબ અને મોંગોલ લોહી ભળી ગયુ.પરિણામે અહીં ઉઝબેકની પ્રજાને નિરખીને જુઓ તો મોંગોલ જેવી જીણી આંખો,બેકટ્રીયન ગ્રીક પ્રજા જેવી સ્નિગ્ધ ગોરી ચામડી અને આરબો લોકોનો અંશ જોવા મળે છે.પરિણામે અહીની છોકરીઓ અને સ્ત્રીઓની ખૂબસૂરતી એક અનોખી લાગે છે.તુર્કી પછી સૌથી સુંદર આંખો વાળી છોકરીઓ અને સ્ત્રીઓ મને અહીંયા ઉઝબેકીસ્તાનમાં જોવા મળી હતી.અહીની મોટા ભાગની છોકરીઓ અને સ્ત્રીઓ કાજળની જેમ આંખમાં બ્લેક આઇલાઇનર લગાડે છે.તેથી એની ખૂબસૂરત આંખો વધું આકર્ષક લાગે છે.